Després de la Gran Riuada del 14 d'octubre del 1957, es va engegar un projecte per desviar el riu cap al sud de la ciutat, anomenat "Pla Sud". Açò fet, l'antic llit del Túria restà sense aigua però també sense destinació. Es proposà diverses idees per a l'ús de la llera, entre d'elles una autovia i una estació de ferrocarrils. A la fi fou un moviment cívic, amb el lema "Volem el riu verd", que aconseguí que s'utilitzara com a parc municipal. La subseqüent legislació feu que no es poguera construir a tot l'espai, amb l'excepció del projecte de la Ciutat de les Arts i les Ciències.